Acestea vor dispărea până la finele lunii viitoare.

ING Bank România va închide toate casieriile fizice până la 29 octombrie 2018, termenul fiind stabilit acum, după ce banca și-a mai anunțat clienții, atât la începutul anului, cât și în vară, că va recurge la această operațiune, potrivit Profit.ro.

Banca dorește să-și transforme toate sucursalele în unități de tipul self-service, în care operațiunile precum cele desfășurate la casierie să fie eliminate.

Acum, banca a decis și termenul până la care va închide toate casieriile - 29 octombrie. După închiderea casieriilor, depunerile și retragerile de valută vor putea fi efectuate în continuare la bancomatele băncii, în timp ce transferurile bancare vor fi operate direct din aplicația de internet banking.